
Първо прочети това 


Тази книга може би не прилича на никоя друга, която си 
чел, защото ТИ определяш хода на действието. Все едно 
участваш в приключение от истинския живот. Всичко, което 
се случва в тази книга, се случва на ТЕБЕ. Ти решаваш какъв 
иде бъде следващият ти ход, ти правиш избор също както в 
действителността, а краят невинаги е щастлив. Това зависи 
единствено от ТЕБЕ. 

Ще участваш в много вълнуващи, а по-някога и 
ужасяващи събития, но ще имаш и много възможности да 
решиш какво би сторил, ако наистина попаднеш в такова 
приключение. 

Твоето приключение е пътуване във времето. Ако някога 
си се чудил какво ще видиш и направиш, ако успееш да се 
пренесеш в миналото или в бъдещето, то тогава продължи 
да четеш, следвайки несложните указания по-долу. 


Как да четеш тази книга 


Главите в книгата, която държиш в ръце, са отбелязани с 
номера, които лесно се виждат и намират. Започни да 
четеш от глава 1, а в края на текста ще узнаеш къде ще 
отидеш по-нататък. Четейки книгата, ще се наложи да 
правиш избор, който ще узнаваш в края на съответната 
глава. Когато решиш какво да правиш, отиваш на главата, 
показана в скоби до твоя избор. 


Пример: „Дали да гостувам на Нерон (26) или да се 


опитам да избягам през верандата (28)?” 


Ако решиш да останеш при Нерон, обръщаш на глава 26. 
Ако решиш да избягаш през верандата то тогава 
продължаваш на глава 28. 

Има и още един начин да направиш своя избор. Ако 
искаш да пътуваш през времето, тогава ще избереш едно от 
числата върху твоя селектор на времевите зони. Седнеш ли 
веднъж в твоята Машина на времето, ще научиш всичко. 

За да бъде напълно успешно пътуването ти, трябва 
накрая да успееш да се върнеш в настоящето. Ако се 
провалиш първия път, можеш винаги да опиташ отново. 


Сега обърни на глава 1 и на добър час в пътуването ти 6 
четвъртото измерение. 

- Наблюдавали ли сте никога нощна пеперуда, която лети 
срещу стара прокъсана завеса? В повечето случки тя просто 
си блъска главата. За да мине през завесата, тя трябва да 
намери дупка. Ако пеперудата знаеше къде са дупките, 
щеше да й бъде лесно. Ако ние знаехме къде точно са 
дупките на времето, тогава бихме могли да минем през 
завесата на времето! 

Така говореше професор Зукерман на своите студенти в 
Чикагския университет. Малцина бяха тези, които му 
вярваха. Трудно беше човек да си представи, че професор 
Зукерма, който тежи 120 килограма може да полети където и 
да било! 

ПРОВЕРКА НА АПАРАТУРАТА ПРИКЛЮЧЕНА 

ВРЕМЕ - НУЛА МИНУС ДВЕ МИНУТИ И ТРИЙСЕТ СЕКУНДИ 

Това бяха думите, които просветваха на видеоекрана пред 
мен. Карл Зукерман бе доживял, за да види само началото на 
проекта „ПВП”, което означава „Преместване във времето и 
пространството”. Това беше преди пет години. Цели пет 
години и два милиарда долара бяха нужни, за да се създаде 
компютър, който до открива „дупките във времето” на 
Зукерман. 

БОРДОВИЯТ КОМПЮТЪР ВКЛЮЧЕН 

ВРЕМЕ - НУЛА МИНУС ДВЕ МИНУТИ 

Всъщност това, в което седях беше повече от компютър. 
Имаше два мощни ракетни двигатели и приличаше на малък 
космически кораб. Можеше да лети в космоса. 
Предназначението му бе да минава през дупките на 
времето. Това беше Машина на времето. 

ПРОГРАМАТА ЗА  СЕЛЕКТОРА НА ВРЕМЕВИТЕ ЗОНИ 
ВКЛЮЧЕНА 


ВРЕМЕ - НУЛА МИНУС ЕДНА МИНУТА И ТРИЙСЕТ 
СЕКУНДИ 

Странно беше чувството, което изпитана в този 
космически кораб, намиращ се в подземието на огромна 
сграда. Като знаех, че над мен вместо синьо небе има тонове 
стомана и бетон. За да летиш във времето не е нужно синьо 
небе! 

Надявах се компютърът да не сбърка в изчисленията. 
Пропуснех ли дупката, щях да се забия в отсрещната стена. 
С два тона дипропилов тетразол в резервоарите трясъкът 
щеше да бъде страхотен! 

Твоето приключение започва след една минута и 
петнадесет секунди. Ако все още искаш да участваш, 
обърни на глава 2. 

МОНИТОРЪТ НА ВРЕМЕВИТЕ ЗОНИ ВКЛЮЧЕН 

СИСТЕМИТЕ ЗА ГОРИВО ВКЛЮЧЕНИ 

ВРЕМЕ - НУЛА МИНУС ЕДНА МИНУТА 

Преди две години изпратихме часовника на директора на 
проекта да пътува във времето. Получихме го обратно на 
парчета. Миналата година направихме същото с две 
мишки. Не успяхме да ги върнем. Надявах се на по-добър 
късмет! 

ВРЕМЕ - НУЛА МИНУС ТРИЙСЕТ СЕКУНДИ 

Следях таблото на селектора. Той беше най-важният уред в 
целия кораб. Числата все така светкавично преминаваха през 
екрана. Когато спрат, щяха да останат да светят само едно 
или две. Всяко от тях щеше да бъде дупка във времето - към 
миналото или към бъдещето. Нямаше как да разбера това. 
Просто трябваше да реша кое число да натисна. 


ВРЕМЕ - НУЛА МИНУС ДЕСЕТ СЕКУНДИ... ДЕВЕТ... ОСЕМ... 

Апаратът за състоянието на околната среда, намиращ се 
до селектора, светеше. При всяко приземяване той щеше да 
указва дали е безопасно да напусна кораба. 

„ЧЕТИРИ... ТРИ... 

Святкащите числа върху екрана на селектора постепенно 
забавяха скоростта си, докато накрая спряха - вече ги виждах 
ясно! 


Имах само две секунди, за да избера едно от тях. 

ЕДНО... НУЛА... СТАРТ... СТАРТ... 

Усетих вибрациите на двигателите. Преди да изгасне 
видеоекранът, зърнах за последен път подземната площадка 
за излитане. Силен тласък ме залепи за седалката. Чувствах 
болка в очите и вече не виждах уредите пред мен. Сякаш се 
носех в море от звуци и цветове. Пътувах във времето! 

Вече си избрал едно от горните числа и сега можеш да 
обърнеш на тази глава. На добър час в пътуването ти във 
времето! 

Намирах се в края на огромна арена. Очите ми още не бяха 
свикнали със слънчевата светлина, но все пак виждах море 
от лица над мен, ред след ред, насядали в кръг около 
откритото пространство в центъра. 

Чувал бях само за едно толкова голямо място в древната 
история на човечеството. Там можели да се съберат 


половин милион души и дори да се организират 
надбягвания с колесници. Това беше цирк „Максимус” в Рим 
по времето на великата римска империя! 

В покрития с пясък кръг имаше двама мъже. Единият 
лежеше на земята в локва кръв, напоила пясъка наоколо. 
Другият беше все още прав. Гърдите му бяха покрити с нещо 
като кожена ризница, но това бе единствената му защита. 
Мъжът държеше в ръце тризъбо копие и мрежа от тънко 
въже. Около него бавно се разхождаха три огромни лъва. 

Тълпата не ме беше забелязала, но един от лъвовете ме бе 
видял! Сигурно щеше да ме стигне, преди да успея да се 
добера до кораба. На хълбока си носех кобур с 45 
милиметров автоматичен пистолет с осем патрона. 
Сега бе моментът да го използвам. 

Първият изстрел не улучи целта. Вторият простреля 
звяра между очите. Другите два лъва сега тичаха към 
мен. Стрелях един, два, три пъти. Уцелих втория лъв в 
мига, когато ме връхлиташе. Той профуча толкова близо, 
че падайки, изби пистолета от ръката ми. Обърнах се и 
видях, че звярът лежи мъртъв до стената зад мене. 
Третият лъв също беше ранен. Зърнах го да изчезва през 
прохода, от който дойдох. 

Погледнах към мъжа с мрежата и тризъбеца. Той стоеше 
неподвижен. Тълпата започна да свирка и да крещи. С ужас 
разбрах, че иска мъжът да се бие с мен! Той тръгна напред и 
тълпата започва да ликува. 

Раненият лъв беше някъде в прохода и правеше 
невъзможно > бягството ми. Пистолетът ми лежеше 
захвърлен надалеч. Мъжът бе започнал да върти мрежата. 
Знаех какво е намислил. Иска първо да ме оплете в 
мрежата, а после да ме довърши с тризъбеца. Ако успея да 


а Мм, 


хвана мрежата и да го поваля, може би имах някакъв шанс 
(7). 

От друга страна пистолетът все още беше на арената. 
Дали имах време да се добера до него (5)? 

Императорският дворец беше само на половин миля от 
цирка. Мисля, че не бях арестуван, но ми бяха отнели 
пистолета и като се има пред вид, че до мен вървеше един 
стотник, а отзад още шест войника, едва ли можех да 
избирам пътя си. 

Рим беше зашеметяващ град, а императорският дворец - 
великолепен. Никога не бях виждал по-голяма зала от тази, 
в която трябваше да се срещна с императора. Наоколо 
седяха или стояха прави стотина души и въпреки това 
залата изглеждаше полупразна! 

Едната стена бе цялата изградена от аркади, които 
извеждаха на голяма веранда. Отвъд верандата блестящи 
бели сгради и тъмнозелени кипариси бяха накацали по 
хълма чак до синьото небе. 

Охраната от войници ме преведе през залата до едно 
място, където мраморният под бе издигнат с три стъпала. 
В центъра, облечен в бяло и лилаво върху трон със златни 
лъвове, седеше Нерон (10). 

Мъжът бе опитен борец. Предугаждаше, че ще направя 
някакво движение, но не предполагаше, че вместо към него, 
ще се насоча към пистолета. Той метна мрежата, ала тя 
профуча над мен, защото аз вече се плъзгах по корем към 


пистолета. 

Нажеженият пясък изгаряше дланите ми. Когато се 
спрях, пръстите ми сграбчиха дръжката на пистолета. В 
този миг зърнах вдигнатия във Въздуха тризъбец и знаех, че 
мъжът ще го хвърли срещу мен. Търкулнах се встрани и 
когато ръката, в която държах пистолета, се освободи, 
стрелях. 


При такова късо разстояние и пистолет като моя, 
нямаше как да не уцеля, а и кожената ризница не можеше да 
спре куршумите. Изправих се на крака. Тълпата също се 
надигна ликуваща. Този път поздравяваха мен. Не се 
чувствах особено горд от това, което бях принуден да 
направя. 

Стоях, стиснал пистолета, в очакване на всякакви 
изненади. Някой можеше да реши, че много бързо съм 
прекъснал следобедното му забавление. На арената се 
повиха войници. 

Имах чувството, че към мене настъпва половината римска 
армия. Нямаше да мога да се преборя с толкова много 
противници, а и едно убийство ми беше предостатъчно. 
Реших да се предам. 

Войниците спряха, преди да стигнат до мен. Отпуснах 
ръката, в която държах пистолета. Един офицер, навярно 


стотник, направи крачка напред и тръгна към мен. 

- Има заповед да се явиш пред императора. 

В училище никога не съм бил добре по латински, но разбрах 
какво ми казва. Без да се замислям, попитах: 

- Кой е императорът? 

- Позволи ми да ти дам един съвет - рече офицерът. - 
Притежаваш необикновено оръжие и си смел борец. 
Император Нерон обича смелите борци и мрази шутовете. 
Ако някой ще се шегува, предпочита да е той самият. 

Всъщност офицерът беше отговорил на въпроса ми. След 
като императорът е Нерон, значи корабът ме е пренесъл 
някъде в първи век след новата ера (4). 

Не знаех къде съм, но беше много тъмно. Единственото, 
което различавах бе малко светло квадратче. Външните 
видеокамери на кораба можеха да „виждат” дори в здрач. 
Усилих яркостта на екрана. 

Корабът се намираше в някаква малка стая. Някои от 
стените бяха изградени от каменни блокове, а други 
изглежда бяха изсечени в скала. Петънцето светлина, което 
бях видял, идваше от малка пролука в една от стените, 
близо до пода. 

Стаята беше празна с изключение на някакви белезникави 
предмети по пода. Приближих обектива на камерата към 
тях. Приличаха на човешки кости. Обърнах камерата и 
видях череп с гниеща кожа по него! 

„Подходяща”, бе съобщил апаратът за околната среда. Не 
бих използвал точно тази дума, но влязох в херметическата 
камера и отворих външния люк. В този момент зловонието 
ме зашемети. 


Това бе животинска миризма, примесена с мирис на 
трупове и гниене. Повърнах на мига. Можех или да се върна в 
кораба, или да надникна през пролуката и да разбера какво 
има отвъд. Едва ли щеше да е по-лошо от мястото, в което 
се намирах. 

Взрях се през отбора. Видях друго помещение, по-голямо 
и по-светло от първото. Приличаше на клетка за животни. По 
пода бе пръсната слама, още кости и парчета наядено месо, 
в които не се вгледах. 

Едната стена на помещението представляваше решетка, 
която бе вдигната донякъде, така че да се пропълзи под 
нея. Зад решетката имаше проход. Светлината идваше 
оттам, макар че проходът беше с наклон нагоре и не можех 
да видя накъде води. 

Промуших се под решетката и тръгнах по прохода. 
Светлината ставаше все по-ярка. Тогава изведнъж се 
разнесе звук, който за нищо на света не бих предположил, 
че ще чуя - рев на тълпа, рев, който можеше да се чуе на 
всеки футболен мач в събота следобед! 

Бях стигнал края на прохода. Сега не само чувах, но и 
виждах тълпата. Но това не беше футболен мач (3)! 

Сграбчих мрежата, метната срещу мен, ала поваленият 
бях аз. Подхлъзнах се на пясъка, а мрежата изсвистя 
обратно. 

Трябваше да си дам сметка, че не съм достоен противник 
за мъж, избран да се бори с три лъва. Сгреших с избора - 
трябваше да се опитам да се добера до пистолета. 

Той все още лежеше на пясъка. Чудех се какви са 
шансовете ми да го взема. Мъжът с мрежата също го бе 


забелязал и щеше да направи всичко възможно да не 
стигна до него. 

Въртяхме се в кръг един срещу друг и засега успявах да се 
предпазя от мрежата. Вече бях по-близо до пистолета и 
реших, че сега бе моментът да го взема. 

Това беше втората ми грешка. Мъжът бе чакал да 
направя точно това. Озовах се повален на земята и борещ 
се с хвърлената върху мен мрежа. Върху гърдите ми стъпи 
крак, а в гърлото ми бе опрян тризъбецът. Затворих очи в 
очакване на края. 

Нищо не се случи. Само тълпата изведнъж утихна. 
Отворих очи. Тризъбецът го нямаше и някой ме 
освобождаваше от мрежата. Изправих се и видях войници, 
които вървяха по арената към мен. Те спряха и един 
офицер, вероятно стотник, направи крачка напред. 

- Късметлия си! - рече той. - Императорът не желае да 
бъдеш убит. Иска да види оръжието ти. 

Никога не съм бил добре по латински в училище, но 
разбрах какво ми каза. Без да се замислям, го попитах: 

- Койе императорът? 

Той ме погледна за миг, преди да отговори. 

- Позволи ми да ти дам един съвет - каза офицерът. - 
Нерон обича смелите борци и мрази шутовете. Ако някой 
ще се шегува, предпочита да е той самият. 

Всъщност мъжът бе отговорил на въпроса ми. Ако 
императорът е Нерон, значи корабът ме е пренесъл в Рим 
някъде в първи век след новата ера (14). 


Пр дао 


Е 


апо! 

Не можех да повярвам на това, което виждах на 
видеоекрана. Ако продължавах да съм на Земята, то тя не би 
могла да изглежда все така. В продължение на двеста 
милиона години! 

Това бе земя с езера и гори, макар че такива гори не бях 
виждал никога. Папратите бяха колкото малки дървета, а в 
далечината различавах нещо като храсталак от хвощове, 
високи от шест до девет метра. Водата в езерата беше 
кафява, бреговете - от червена кал, а слънцето светеше от 
зеленикаво небе! 

Погледнах апарата за околната среда. „Подходяшща”, 
съобщаваше той. Откопчах колана на седалката и влязох в 
херметическата камера на кораба. Зелената светлина ми 
показа, че е безопасно да отворя външния люк. 

Въздухът беше горещ и влажен. Ухаеше на гора след летен 
дъжд, но миризмата бе много по-силна. „Спуснах 
стълбичката и слязох. 

Имах чувството, че стъпих върху мокра гъба. При всяка 
стъпка от земята под краката ми се процеждаше и бълбукаше 
вода. Внимавах при всяка крачка. Нямах намерение да 
попадам в блато! 

Докато си пробивах път между по-малките папрати, 
усетих как нещо изведнъж ме дръпна за крака. Погледнах 
надолу. Някакъв бръмбар, голям колкото чиния, бе захапал 
ботуша ми с челюсти, които можеха да отворят консервена 
кутия. Ритнах силно с краки го чух да цопва във водата. 

Въздухът жужеше от насекоми. Един рояк се издигна в 
нажежения въздух и затанцува между дърветата. Приличаха 
на водни кончета, но с крила от по метър-метър и половина, 
които преливаха във всички цветове на дъгата. Гледката 


беше пленителна. Стоях и просто съзерцавах вихрения им 
танц. 

Ако не се бях загледал в насекомите, сигурно щях да 
забележа, че към мене се движи нещо друго. Когато го видях, 
то вече стоеше между мене и кораба. 

Съществото беше с цвят на кал, с груба червеникава кожа. 
Седеше на задните си крака, опряно на опашката си. Беше 
високо колкото двуетажна сграда (13)! 

Дори тогата и златният трон не можеха да скрият факта, 
че Нерон беше нисък мъж, започнал да оплешивява. Когато 
си отбори устата, видях, че повечето от предните му зъби 
липсваха. Той не ми обърна внимание и разговаряше с 
жената, която седеше от дясната му страна. Дочух името 
„Попея” - съпругата на Нерон. 

От задната част на залата се разнесе шепот. Влязоха 
четирима войника, повлекли двама мъже, които хвърлиха в 
краката на императора. Двамата нещастници не помръдваха. 
Бяха мръсни, облечени в дрипи й едва дишаха. Войниците 
отстъпиха назад. 


Нерон спря да говори и се изправи. Чак сега видях, че 
държи моя пистолет. Залата утихна. Хванал пистолета ми 
с две ръце, той стреля в мажете на стълбите. Пристъпи 
напред и ритна телата, за да се увери, че са мъртви. От 
такова разстояние едва ли би могъл да не уцели. На устата 


му цъфна беззъба усмивка и той изчака всички в залата 
почтително да се засмеят. Сетне се обърна към мене. 

- Доведете варварина! 

Блъснаха ме към стъпалата. 

- Харесва ни оръжието ти, варварино. Да убиваш с него не 
е така приятно, както с меч, но ние виждаме, че върши 
добра работа. Ще научиш моите майстори как да изработват 
това оръжие. 

Забелязах, че Нерон не си служи с форми като „моля” и „ако 
обичаш”. Този човек явно беше луд. Също толкова явно бе 
обаче, че е насочил пистолета към мен! 

Бързо се озърнах наоколо. Всички, включително и 
войниците, се бяха отдръпнали назад. Никой не искаше да го 
застрелят по погрешка. Пътят към верандата беше свободен. 
Ще успея ли да я стигна? И ако успея, дали ще мога да сляза 
оттам (17)? 

Лесно можех да се съглася с това, което искаше Нерон, 
макар че едва ли щеше да ми позволи свободно да се 
разхождам из Рим. Щях да си остана затворник, но може би 
идеше да ми се отдаде възможност да избягам (16). 

Знаех нещо за пистолета, което Нерон не знаеше. Дали ще 
мога да го използвам (19)? 

Бях виждал рисунки на динозаври. Реших, че този е 
Тиранозавър рекс. Той разтвори челюсти и издаде странен, 
стържещ звук. Не ми харесаха зъбите му! 

За да се върна на кораба, трябваше да го заобиколя. 
Динозавърът не бе виждал такова нещо като мен и когато 
побягнах, просто остана да си седи и да ме наблюдава. 
После тръгна подире ми. Приличаше на гигантско бягащо 
кенгуру. Една негова крачка бе равна на шест мои! 

Но вече имах нужната преднина. Стигнах до кораба, 
качих се и затворих външния люк. Когато минавах през 
вътрешната врата на херметичната камера, усетих силен 
тласък. Влечугото отвън блъскаше кораба с такава лекота, 
с каквато аз бях ритнал бръмбара. 

Добрах се някак до седалката в кабината. Сега корабът 
беше катурнат на една страна. Не можех да закопчая колана 
си. Протегнах пръсти към селектора за времевите зони. 

Императорският дворец беше само на половин миля от 
цирка. Мисля, че не бях арестуван, но ми бяха отнели 
пистолета и като се има предвид, че до мен вървеше един 
стотник, а отзад още шест войника, едва ли можех да 
избирам пътя си. 

Рим беше зашеметяващ град, а императорският борец - 
великолепен. Никога не бях виждал по-голяма зала от тази, в 


която трябваше да се срещна с императора. Наоколо седяха 
или стояха прави стотина души и въпреКи това залата 
изглеждаше полупразна! 

Едната стена бе цялата изградена от аркади, които 
извеждаха на голяма веранда. Отвъд верандата блестящи 
бели сгради и тъмнозелени кипариси бяха накацали по 
хълма чак до синьото небе. 

Охраната от войници ме проведе през залата до едно 
място, където мраморният под бе издигнат с три стъпала. В 
центъра, облечен в бяло и лилаво върху трон със златни 
лъвове, седеше Нерон (18) 


|: 

Казах на Нерон, че ще покажа на неговите майстори 
как да изработят оръжието, но първо трябва да поработя 
сам. Обясних му, че в моята далечна страна металите и 
инструментите, които използваме, са различни от 
тукашните. Трябваше да проверя дали оръжието може да 
бъде изработено с металите и инструментите на 
римляните. 


Нерон изглежда ми повярва, но заяви, че това е грижа на 
майсторите, а не на императора. Ще получа всичко, от 
което се нуждая. 

Той удържа на думата си. Недалеч от императорския 
дворец ми дадоха къща, в която да работя. Имах слуги, 
които да ме обслужват и да ми доставят всичко, което 
поисках. Единственото нещо, което не можех да правя, 
беше да напускам къщата и градината, заобиколена от 
висока стена. Два пъти опитвах да изляза и двата пъти бях 
спрян от войнишката стража пред портата. Казаха ми, че 
императорът се притеснявал за безопасността ми по 
улиците. Любезно напомняне, че съм затворник. 

Не бях очаквал друго, но поне разполагах с време да 
обмисля бягството си. 


Една от стаите в къщата беше превърната в нещо, което 
римляните вероятно биха нарекли „добре оборудвана 
лаборатория”. Лично аз бях заинтересован да изработя 
едно-единствено оръжие онова, което щеше да ме 
измъкне оттук и да ми помогне да се върна на кораба в цирк 
„Максимус”. 

Съставих списък на инвентара на лабораторията. Не беше 
кой знае какво. Първите три неща в списъка бяха: сушен 
крокодил, прах от стрит рог и живак! Имаше някои неща, 
които можеха да се окажат полезни - за направата на барут 
например, но нямаше да е лесно да го използвам. 

След като разполагах с живак, можех да пробвам да направя 
експлозива живачен фулминат. 

Изпратих слугите да ми донесат животинска тор, мрамор, 
пепел от дърво и вино. Навярно не ги изненадах, след като са 
свикнали да ги пращат за сушен крокодил! 

Работих три денонощия, почти без да мигна, когато 
свърших, вече имах малко живачен фулминат. Докато беше 
още мокър, го смесих с пясък и малки камъчета, след което 
го изсипах в кожени торбички (23). 

Знаех, че пистолетът е празен. Пълнителят му съдържа 
осем патрона, а Нерон току-що бе изстрелял последните 
два. Въпреки това все още не бях в безопасност. Както бе 
казал Нерон, мечът убива също тъй лесно както куршумите, а 
наоколо имаше доста мечове. 

Едва ли някой очакваше, че ще тръгна да бягам. Верандата 
беше далече и ми трябваше преднина. Втурнах се натам. 

Никой не тръгна след мен. Всички чакаха Нерон да ме 
застреля в гръб. Сигурно се прицелваше старателно, 


защото едва след като бях пробягал десетина метра, чух 
безобидното щракване на празния пистолет. 

Чух още няколко щраквания и разбрах, че Нерон не се 
отказва. Така успях да спечеля време. Бях прекосил залата и 
вече стигнах верандата. Погледнах, за да видя какво има 
долу. 

Верандата беше по-висока, отколкото предполагах. Точно 
под мен се издигаха два кипариса. Щяха ли да омекотят падането 
ми? Зад гърба ми бе избухнала врява и внезапно усетих пареща 
болка в рамото. Скочих. 

Паднах с трясък през клоните на дърветата, но стигнах 
земята невредим. От лявата ми ръка се стичаше кръв, но все 
още можех да вървя. В стената забелязах порта и хукнах към 
нея. 

Излязох от двореца и се озовах в шумните улици на Рим. 
Не знаех къде отивам. Просто тичах. 

По пътя към върха на хълма попаднах в лабиринт от тесни 
улички. В много от къщите имаше малки магазинчета, където 
се продаваше всичко - от зеленчуци до глинени съдове. 
Спрях пред една обущарница да си поема дъх. Мислех, че все 
още ме гонят. В далечината чувах викове, сега примесени с 
конски тропот. 

Хората по улиците ме зяпаха втренчено. Губех много кръв, 
а дрехите ми бяха подгизнали от нея. Тъкмо се чудех колко 
още ще издържа, когато някой ме сграбчи за ръката (25). 

Дори тогата и златният трон не можеха да скрият факта, 
че Нерон беше нисък мъж, започнал да оплешивява. Когато си 
отбори устата, видях, че повечето от предните му зъби 
липсваха. Той не ми обърна внимание и разговаряше с 


жената, която седеше от дясната му страна. Дочух името 
„Попея” - съпругата на Нерон. 

От задната част на залата се разнесе шепот. Влязоха 
четирима войника, повлекли двама мъже, които хвърлиха в 
краката на императора. Двамата нещастници не 
помръдват. Те бяха мръсни, облечени в дрипи и сякаш едва 
дишат. Войниците отстъпиха назад. 

Нерон спря да говори и се изправи. Чак сега видях, че 
държи моя пистолет. Залата утихна. Хванал пистолета ми с 
две ръце, той стреля в мъжете на стълбите. Пристъпи 
напред и ритна телата, за да се увери, че са мъртви. От 
такова разстояние едва ли би могъл да не уцели. На устата му 
цъфна беззъба усмивка и той изчака всички в залата 
почтително да се засмеят. Сетне се обърна към мене. 

- Доведете варварина! 

Блъснаха ме към стъпалата. 

- Харесва ни оръжието ти, варварино. Да убиваш с него не 
е така приятно, както с меч, но ние виждаме, че върши добра 
работа. Ще научиш моите майстори как да изработват това 
оръжие. 


Забелязах, че Нерон не си служи с форми като „моля” и 
„ако обичаш”. Този човек явно беше луд. Също толкова 
явно бе обаче, че е насочил пистолета към мен! 


Бързо се озърнах наоколо. Всички, включително и 
войниците, се бяха отдръпнали назад. Никой не искаше да го 
застрелят по погрешка. Пътят към верандата беше 
свободен. Ще успея ли да я стигна? И ако успея, дали ще мога 
да сляза оттам (22)? 

Лесно можех да се съглася с това, което искаше Нерон, 
макар че едва ли щеше да ми позволи свободно да се 
разхождам из Рим. Щях да си остана затворник, но може би 
щеше да ми се отдаде възможност да избягам (16). 

Знаех нещо за пистолета, което Нерон не знаеше. Дали 
ще мога да го използвам (20)? 

Знаех, че пистолетът е празен. Пълнителят му 
съдържаше осем патрона, а Нерон току-що бе изстрелял 
последните два. Въпреки това все още не бях в безопасност. 
Както бе казал Нерон, мечът убива също тъй лесно както 
куршумите, а наоколо имаше доста мечове. 

Римляните вярваха в богове и магии. Бях принуден и аз да 
им направя една магия. Исках да накарам Нерон да се опита 
да ме застреля. Исках да натисне спусъка! 

Припомних си думите на стотника: „Нерон мрази 
шутовете. Ако някой ще се шегува, предпочита да е той 
самият”. 

Погледнах императора право в очите и прихнах да се смея. 
Видях как цветът на лицето му се промени, стана розов, 
после червен и накрая почти морав. Пръстът му бе вече на 
спусъка. Последва безобидно щракване. 

- Нищо не можеш да ми сториш - казах спокойно. - 
Закрилят ме могъщи богове. 

Нерон продължи да натиска спусъка. Накрая хвърля 


оръжието на земята. 

- Аз съм бог! - изкрещя той. - Никой няма право да се 
противопоставя на Нерон! Никой не може да се присмива 
на бога-император! 

Той погледна към войниците. 

- Смърт! Убийте варварина, който оскърби вашия 
император! 

Войниците не помръднаха. Те бяха видели какво се случи в 
цирк „Максимус”. А преди малко видяха как императорът 
не можа да ме убие. Когато видя, че войниците отказват да 
му се подчинят, сълзи на гняв започнаха да се стичат по 
лицето на Нерон. Аз бях господар на положението. 

- Чакайте! - изкрещях аз. - Знам, че император Нерон е 
бог и велик магьосник. Исках да му покажа, че и аз 
притежавам голяма магическа сила. Как иначе бих могъл да 
го накарам да приеме предизвикателството ми? 

Из залата се разнесе шепот. Нерон ме погледна. 

- Нека видим кой ще се окаже по-голям магьосник, аз или 
богът-император на Рим! - заявих тържествено аз. 

Ръкавицата беше хвърлена - всички чуха. Сега Нерон 
няма как да нареди да ме убият, защото ще се изложи. Той 
си дава ясна сметка за това. Прави знак на войниците да се 
оттеглят и се отпуска назад в златния си трон (24). 

Знаех, че в пистолета има само още един патрон. Видях 


как Нерон застреля двамата мъже на стъпалата и сега го 
наблюдавах как държи оръжието. Един 45 милиметров 
пистолет има голям откат при изстрел. Насочен беше към 
главата ми, но съдейки по това как го държи, куршумът 
щеше да профучи над мен. Поне така се надявах! 

Римляните вярваха в богове и магии. Бях принуден и аз 
да им направя една магия. Исках да накарам Нерон да се 
опита да ме застреля. Исках да натисне спусъка! 

Припомних си думите на стотника: „Нерон мрази 
шутовете. Ако някой ще се шегува, предпочита да е той 
самият”. 

Погледнах императора право в очите и прихнах да се 
смея. Видях как цветът на лицето му се промени, стана 
розов, после червен и накрая почти морав. Пръстът му бе 
вече на спусъка. Куршумът мина на косъм от темето ми, но 
сега пистолетът беше празен! 

- Нищо не можеш да ми сториш - казах спокойно. - 
Закрилят ме могъщи богове. 

Нерон продължи да натиска спусъка. Накрая хвърля 
оръжието на земята. 

- Аз съм бог! - изкрещя той. - Никой няма право да се 
противопоставя на Нерон! Никой не може да се присмива 
на бога-император! 

Тогава погледна към войниците. 

- Смърт! Убийте варварина, който оскърби вашия 
император! 

Войниците не помръднаха. Те бяха видели какво се 
случи в цирк „Максимус”. А преди малко видяха как 
императорът не можа да ме убие. Когато видя, че 
войниците отказват да му се подчинят, сълзи на гняв 
започнаха да се стичат по лицето на Нерон. Аз бях 


господар на положението. 

- Чакайте! - изврещях аз. - Знам, че император Нерон е 
бог и велик магьосник. Исках да му покажа, че и аз 
притежавам магическа сила. Как иначе да го накарам да 
приеме предизвикателството ми? 

Из залата се разнесе шепот. Нерон ме погледна. 

- Нека видим кой ще се окаже по-голям магьосник, аз или 
богът-император на Рим! - заявих тържествено аз. 

Ръкавицата беше хвърлена - всички чуха. Сега Нерон 
няма как да нареди да ме убият, защото ще се изложи. Той 
си дава ясна сметка за това. Прави знак на войниците да 
се оттеглят и се отпусна назад в златния си трон (24). 

Започна да мръква. Не бях срещнал почети никой, 
откакто напуснах дома на християните, но сега - когато 
излязох от тясната уличка на оживен булевард - се озовах 
сред тълпи от хора. 

Те изглежда наблюдаваха нещо, което се движеше по 
улицата. Пробих си път напред. 

Моят кораб! Бяха успели са да го извадят от клетката на 
лъвовете в цирк „Максимус” и го бяха привързали с въжета 
върху една талига, теглена от осем коня. 


< << . 
г? --трот--г---2--#-----# 2 
| -- 


-: 


< е) - 
|: 1 
+" 
ки. | Ч 
1 
+ , 
“ 4 
ч 


#в-- 


И леррк 


а + цу 
ча ча д! 


рая Ми. 


Заслушах се в брътвежа на хората около мен. Това е 
вълшебна колесница, твърдяха те. Някой чул, че можела 
да лети. Сега я карали към храма на Юпитер. 

Ако е вълшебна, нямало да може да направи нищо лошо 
под зоркия взор на самия бог Юпитер. 

Не знаех къде се намира храмът на Юпитер, но просто щях 
да ги следвам. Пробивах си път сред тълпата със сетни сили 
и корабът пристигна в храма много преди мен. До входа на 
храма водеха повече от трийсет стъпала и корабът бе спрял 
в подножието му. Отвеждаха конете, а към самата талига 
връзваха дълги въжета. Доколкото разбрах, щяха да я 
издърпат нагоре по стълбите на ръце. 

Присъстваха не повече от десетина войници и един 
офицер. Май нямаше да стигнат далеч. 

Имах право. Не след дълго офицерът подкани тълпата да 
помогне на войниците. Никой не помръдна. Хората се 
страхуваха да се приближат до вълшебната колесница. Исках 
да стигна до кораба си, за което имаше само един начин. 
Излязох напред. 

Видът ми навярно е бил жалък, но на офицера му 
трябваше моят пример. Той изкрещя към тълпата. 

- Ако този е готов да помогне, какво остава за вас. 
Плъхове такива! 

Неколцина излязоха напред. Грабнах едно въже и се 
престорих, че тегля с все сила (29). 

Пистолета има само още един патрон. Видях как Нерон 
застреля двамата мъже на стъпалата и сега го наблюдавах 
как държи оръжието. Един 45 милиметров пистолет има 
голям откат при изстрел. Насочен беше към главата ми, но 


съдейки по това как го държи, куршумът щеше да профучи 
над мен. Поне така се надявах! 

Надявах се също, че никой не очаква да побягна и че ще 
бъда доста далеч, преди пистолетът да гръмне. 

Втурнах се към верандата. Никой не тръгна след мен, 
защото всички чакаха Нерон да ме застреля в гръб. Така 
успях да спечеля време. 

Бях изминал няколко метра, когато чух изстрела. Не зная 
къде е отишъл куршумът, но въобще не ме засегна. Чувах 
безобидните щракания на вече празния пистолет, докато 
Нерон продължаваше опитите си да ме застреля. Вече бях 
прекосил залата. 

Верандата беше по-висока, отколкото предполагах. Точно 
под мен се издигаха два кипариса. Щяха ли да омекотят 
падането ми? Зад гърба ми бе избухнала врява и внезапно 
усетих пареща болка в рамото. Скочих. 

Паднах с трясък през клоните на дърветата, но стигнах 
земята невредим. От лявата ми ръка се стичаше кръв, но 
все още можех да вървя. В стената забелязах порта и хукнах 
към нея. 

Излязох от двореца и се озовах в шумните улици на Рим. 
Не знаех къде отивам. Просто тичах. 

По пътя към върха на хълма, попаднах в лабиринт от 
тесни улички. В много от къщите имаше малки магазинчета, 
където се продаваше всичко - от зеленчуци до глинени 
съдове. Спрях пред една обущарница да си поема дъх. 
Мислех, че все още ме гонят. В далечината чувах викове, 
сега примесени с конски тропот. 

Хората по улиците ме зяпаха втренчено. Губех много 
кръв, а дрехите ми бяха подгизнали от нея. Тъкмо се чудех 
колко още ще издържа, когато някой ме сграбчи за ръката 


(25). 

Успях да направя шест ръчни гранати - малки, но 
боеспособни. Сега трябваше да реша как да ги използвам. 
Денят преваляше и скоро щяха да ми донесат вечерята. 
Знаех, че слугите изпиват остатъка от моето вино. Тази 
вечер щяха да получат и още нешо! 

Бяха ми останали две големи кани от виното, което 
използвах за направата на гранатите. Сложих в тях малко 
от една билка, която намерих в лабораторията. Дадох 
каните на слугите с обяснението, че не ми трябват, а не 
искам да хабя хубавото вино. 

На другата сутрин в пет часа беше вече съмнало. Всички 
слуги спяха дълбоко и нямаше да се събудят още няколко 
часа. Улиците на Рим все още бяха безлюдни, но стражата 
бе на поста си пред къщата. От прозореца на горния етаж 
видях, че един от тях мина през портата в градинската 
стена. 


Бях изчислил, че винаги има четирима войници един 
при портата, а останалите трима на трите ъгъла на 
къщата. Взех гранатите и се промъкнах през градината до 
портата. Изчаках войникът да отмине портата и хвърлих 
две от гранатите през стената. 

Сигурен бях, че при експлозиите другите войници щяха 
да дотичат. Когато прецених, че вече са пристигнали, 


хвърлих още две гранати. Все още се чуваха викове. 
Хвърлих и последните две гранати и зачаках. Пълна тишина. 
Отворих портата и погледнах навън. Знаех, че гранатите 
само ще зашеметят войниците и видях как двама от тях 
вече се размърдват. Хукнах да бягам. 

Внезапно пареща болка пронизва лявото ми рамо. 
Опипах го и видях, че е окървавено. Продължих да тичам. 

Попаднах в лабиринт от тесни улички, пълни с малки 
магазинчета. Все още всички бяха затворени, но до една 
обущарница забелязах малък двор, където можех - поне на 
първо време - да се скрия. 

По ръката ми се стичаше кръв и не можех да я спра. 
Сигурно бях припаднал, защото, когато дойдох на себе си, 
улицата пред дворчето бе изпълнена с шум и врява. 

Направих опит да се изправя, но усетих, че някой ме 
сграбчи здраво за гъбата (25). 

Около императора се струпа малка група хора. Чувах 
сърдитите им гласове, но не можех да разбера какво 
говорят. След малко хората се отдръпнаха и Нерон се 
обърна отново към мен. Сега изглеждаше напълно спокоен. 

- Казваш, че съм велик магьосник. Истина е, варварино. 
Нерон не се бои от ничие предизвикателство, но откъде да 
зная, че си заслужава да отговоря на твоето? Показа ни 
някакви номера с метална тръба, която убива с гръм. Ние 
сме виждали много такива номера, но нито един от тях не е 
бил достоен за императора. Да чуем сега отговора ти? 

Разбрах, че съветниците на Нерон са свършили добра 
работа, но аз също бях подготвен. Корабът ми беше в цирк 
„Максимус”. Сигурно вече са го намерили и добре го 


охраняват. Дори и да не е така, за да стигна до него, 
трябваше да мина през клетката на лъвовете. Моят план 
беше да ги подлъжа самите те да ми докарат кораба! 

- Императорът говори мъдро - казах аз, - и желае да види 
още от моите магии. Тогава изпрати хора в цирк 
„Максимус”. Във вътрешното помещение на клетката за 
лъвовете те ще видят вълшебната летяща колесница, която 
ме пренесе там през каменните стени. Нареди им да 
разрушат стените и да я занесат в храма на Юпитер, вашия 
най-велик бог. Нека там императорът сам да отсъди каква е 
моята вълшебна сила. 


Спорът отново бе подет. Съзнавах какъв риск поемам. 
Нерон нямаше да се осмели да ме убие тук. Може би щеше 
да приеме моето предложение и да ме убие по-късно с 
обяснението, че е било „нещастен случай”. Останалите хора 
в залата продължаваха да стоят на почетно разстояние от 
мен. Пътят към верандата беше свободен и не бе късно да 
променя решението си. Нерон отново взе думата. 

- Ние искаме да видим тази летяща колесница. Докато я 
закарат в храма, варваринът ще бъде наш гост. 

Сега императорът се обърна към мен. 

- Ако това е номер, варварино, и там няма никаква 
колесница, аз ти обещавам, че ти все пак ще летиш, само че 


от върха на най-високата сграда в Рим! 
Дали да остана като гост на Нерон (26) или да се опитам 
да избягам през верандата (28)? 

Следвашото нещо, което си спомних, беше, че се събудих 
в някакво странно място. Болката в лявото рамо ме увери, 
че не е било просто сън. Лежах на ниско легло, завит с 
грубо вълнено одеяло. Едно чернокосо момиче беше 
коленичило до леглото. Зад нея стоеше висок млад мъж с 
брада, с няколко години по-възрастен от девойката. Това 
бяха първите симпатични лица, които виждах, откакто 
пристигнах в първи век. Опитах се да седна. 

- Спокойно, не ставай - каза момичето. - Загубил си 
много кръв от прободната рана в рамото ти. Трябва да 
почиваш. Тук ще бъдеш на сигурно място, докато 
възвърнеш силите си. 

Започнах да говоря. Исках да им кажа кой съм и откъде 
идвам. Но знаех, че няма да ми повярват. Вместо това ги 
попитах от колко време съм при тях. 

- Оттри дни - отговориха те. 

Три дни! Какво ли бе станало с кораба ми? Трябваше да 
се върна в цирк „Максимус”. Казах им, че нямам време да 
почивам. Ако можех да се движа, се налагаше веднага да 
тръгвам. Стори ми се странно, че не зададоха никакви 
въпроси, а само настояха да споделя храната им, преди 
тръгване. 

Бях отмалял повече, отколкото предполагах, но след 
малко супа и твърд хляб се почувствах по-добре. 
Непознатите бяха изпрали кръвта от дрехите ми и ми 
дадоха дълго вълнено наметало, което да ме топли и да 


прикрива странния ми вид. 

- Не знам как да ви благодаря - рекох, преди да си 
тръгна. - Дори не зная имената ви. 

- Не се нуждаем от благодарност - отвърна мъжът. - 
Колкото до имената, по-добре е да не ги научаваш. Не могат 
да те накарат да кажеш това, което не знаеш. Знай само, че 
ние сме последователи на един човек от Назарет на име 
Исус. Наричат ни християни. 

Моите приятели ми обясниха подробно как да стигна до 
цирк „Максимус”, само че нито мозъкът, нито краката ми 
служеха както трябва. Скоро разбрах, че съм се загубил и не 
мога да открия нито едно от местата, по които трябваше да 
се ориентирам. Не знаех дали да тръгна надясно (21) или 
наляво (31). 

Най-лошото нещо от „гостуването” ми при Нерон беше 
храната. Изглежда всичко се готвеше с мед, от което ми 
прилошаваше. 

Когато след три дни ми съобщиха, че моят кораб е на път 
за храма и е време да тръгвам, едва бях в състояние да 
ходя. 


Отвътре храмът на Юпитер беше дори по-голям от залата 
в императорския дворец. Бе празен с изключение на 
огромната статуя на седналия бог на римляните. Както в 
дворцовата зала, така и тук, от едната страна се издигаха 
високи колони, които извеждаха към веранда. Свечеряваше 
се, небето тънеше в мрак и затова покрай стените на храма 
бяха запалени факли. 

Моят кораб беше пренесен върху нещо като талига. 
Стоеше в подножието на статуята, а мъже сваляха въжетата, 
с които бе привързан към талигата. Чаках удобен момент да 
се вмъкна в него, но наоколо имаше много хора и войници. 

Почувствах как кракът ми се подхлъзва на пода. 
Погледнах надолу и видях малка червена мазна локва. 
Струйка от нея се бе проточила по пода. Резервоарите бяха 
прокапали. Зачудих се колко ли гориво е изтекло. Само 
една искра бе достатъчна, за да пламне половината град 
(32)! 

С много грижи монасите от тибетския манастир Танг Шо 
постепенно ми възвърнаха силите. Само един от тях 
говореше малко английски и от него научих, че всички 
пътища към северна Индия са затрупани със сняг. Щяха да 
минат много седмици, преди да мога да напусна манастира 
или да изпратя някаква вест до останалата част на света. 

Поне отново се бях върнал в настоящето. Приземил съм 
се в Тибет десет дни, преди да започне пътешествието ми 
във времето. Новината за моето завръщане стигна до 
приятелите ми едва три месеца по-късно. 

Нужни ми бяха десет дни - първо на муле, после с влак - 
за да стигна до Делхи. Там се срещнах с директора на 


проекта, пристигнал със самолет, за да ме види. Двадесет и 
четири часа по-късно си бях у дома. 

Проектът „ПВП” завърши успешно. Доказано бе, че 
пътуването във времето е възможно, но никой нямаше да 
тръгне отново, преди да се намери по-сигурен начин за 
връщане. 

Докато бях в манастира Танг Шо, имах предостатъчно 
време за размисъл. 

Пристигането ми в Рим по времето на Нерон сякаш бе 
чиста случайност, но аз станах причина за опожаряването 
награда. Историята наистина отбелязва такъв пожар по 
онова време и обвинява за това Нерон. Някои източници 
твърдят, че той от своя страна обвинил християните. А дали 
не е бил някой пътешественик във времето, дошъл от 
хиляда деветстотин и някоя си година в бъдещето? 

Не промених хода на историята с това, което направих, 
но какво ли щеше да стане, ако наистина се бях съгласил 
да изработя пистолети за римската армия? 


Хвърлих поглед към верандата. Пътят към нея беше все 
още чист, но разстоянието не бе малко. Знаех, че 


пистолетът е празен, но докато се добера дотам, можеше 
да се случи какво ли не. 

Вече на няколко пъти бях рискувал и реших, че си струва 
да опитам още веднъж. Всички ме мислеха за магьосник. 
Сега щях да се покажа като вълшебник. 

- Така да бъде - заявих аз. 

Вдигнах ръце във къздуха и бавно, на висок глас, 
започнах да рецитирам на родния си език думите на една 
детска песничка. 

- Мърльо, мърльо писанче... 

Докато изричах думите, започнах бавно да отстъпвам 
към Верандата. Всички тънеха в очакване на ново 
вълшебство и никой не помръдна. Сигурно щях да измина 
цялото разстояние, но по средата на пътя куражът ми се 
изпари и се затичах. 

Верандата беше по-висока, отколкото предполагах. Точно 
под мен се издигаха два Кипариса. Щяха ли да омекотят 
падането ми? Зад гърба ми бе избухнала врява и внезапно 
усетих пареща болка в рамото. Скочих. 

Паднах с трясък през клоните на дърветата, но стигнах 
земята невредим. От лявата ми ръка се стичаше кръв, но 
все още можех да вървя. В стената забелязах пората и 
хукнах към нея. 

Излязох от двореца и се озовах в шумните улици на Рим. 
Не знаех къде отивам. Просто тичах. 

По пътя към върха на хълма, попаднах в лабиринт от 
тесни улички. В много от къщите имаше малки магазинчета, 
където се продаваше всичко - от зеленчуци до глинени 
съдове. Спрях пред една обущарница да си поема дъх. 
Мислех, че все още ме гонят. В далечината чувах викове, 
сега примесени с конски тропот. 


Хората по улиците ме зяпаха втренчено. Губех много 
кръв, а дрехите ми бяха подгизнали от нея. Тъкмо се чудех 
колко още ще издържа, когато някой ме сграбчи за ръката 
(25). 

Корабът стигна до върха на стълбите. Вече лесно щяха да 
го вкарат в храма с влачене. Боях се, че сега помагачите ще 
бъдат отпратени, но офицерът изглеждаше много доволен, 
че има под ръка доброволци. 

Отвътре храмът на Юпитер беше дори по-голям от 
залата в императорския дворец. Беше празен с 
изключение на огромната статуя на седналия бог на 
римляните. Както в дворцовата зала, така и тук, от едната 
страна се издигаха високи колони, които извеждаха към 
веранда. Свечеряваше се, небето тънеше в мрак и затова 
покрай стените на храма бяха запалени факли. 

Моят кораб беше пренесен върху нещо като талига. 
Стоеше в подножието на статуята, а мъже сваляха 
въжетата, с които бе прибързан към талигата. Чаках удобен 
момент да се вмъкна в него, но наоколо имаше много хора 
и войници. 

Почувствах как кракът ми се подхлъзва на пода. 
Погледнах надолу и видях малка червена мазна локва. 
Струйка от нея се бе проточила по пода. Резервоарите бяха 
прокапали. Зачудих се колко ли гориво е изтекло. Само 
една искра бе достатъчна, за да пламне половината град 
(32)! 

Всички уреди показваха, че корабът се е приземил. 
Въпреки че видеоекранът беше празен. Макар и включен, 
той беше напълно бял. Опитах се да променя яркостта му - 
никакъв резултат. „Подходяща”, сочеше уредът за 
проверка на околната среда. Единственият начин да 
разбера какво става беше да изляза извън кораба. 

Външната врата на > херметическата камера не 
помръдна. Сякаш беше залепнала. Опитах повторно. Този 
път се задвижи, макар и много бавно. С появата на първия 
лъч светлина, в лицето ме удари вълна от леден въздух и в 
камерата нахлу снежен вихър. 

Успях да отворя вратата, колкото да се промъкна. 
Корабът беше до половина потънал в дълбок, мек сняг. 

Пейзажът бе забулен в снежна завеса и едва виждах. От 
време на време виелицата утихваше и в тези мигове 
успявах да зърна какво има в далечината. 

Бях се приземил във високи планини, може би в 
Хималаите или пък Андите в Южна Америка. Възможно бе 
да съм се върнал милиони години в миналото или да съм 
отишъл милиони години в бъдещето. Снегът отново 
поспря и насреща си съзрях планински склон. Някъде по 
средата на склона бе сгушена постройка. 

С видеокамерите щях да я разгледам по-добре, но те 
бяха затрупани със сняг. Постройката бе съвсем скромна и 
обикновена като манастирите в Тибет. Би могла да бъде 
съградена по всяко време в период от хиляди години. 
Нямаше начин да разбера дали там живее някой или беше 
просто изоставена развалина. Дори да решех да тръгна към 
сградата, съвсем не бях сигурен дали ще имам сили да се 
добера дотам. 


Върнах се в кораба и погледнах какво е останало в 
резервоарите. Не ми беше нужна справка от компютъра - 
знаех, че мога да направя само още едно пътуване във 
времето. Изборът бе ясен. Или да тръгна към постройката 
(35), или за последен път да използвам селектора на 
времевите зони. 

Когато напуснах дома на християните, не бях помислил за 
часа, но сега виждах, че започва да мръква. Стигнах до края 
на друга улица и на хоризонта зърнах високите очертания 
на купола на цирк „Максимус”. Когато най-сетне стигнах до 
него, бе почти тъмно. 


Имах късмет. Циркът не се охраняваше и стигнах до 
арената, без да срещна никого. В полумрака тя изглеждаше 
съвсем различна от онова, което помнех. Не бях сигурен 
къде точно се намира прохода, а в стената имаше няколко 


отбора като този, който водеше до него. Промъкнах се по 
края на арената, докато се убедих, че нещата, които 
помнех, са по местата си. 

Съвсем близо до мен имаше отвор в стената. Вътре 
цареше пълен мрак, но усетих, че подът е наклонен надолу, 
аи долових познатото зловоние. 

Внимателно пристъпих напред в тъмното, като от време 
на време спирах да се ослушам, но цареше пълна тишина. 
Ако клетката е заключена и вътре има лъвове, не виждах 
как ще мина през нея. 

Ръцете ми напипаха решетките на клетката. Опипах 
наоколо и разбрах, че все още е вдигната. Клетката беше 
празна. 

Промуших се под решетките и се изправих, като се мъчех 
да си представя къде точно се на мира отворът в стената. 
Трябваше да е точно насреща ми. Придвижих се 
внимателно, докато опрях ръце в отсрещната стена. Не ми 
оставаше нищо друго, освен да коленича и пипнешком да 
търся отвора. Докоснах нещо лигаво на пода и се опитах да 
не мисля какво може да е то! 

Накрая намерих отбора и се проврях през него. Само 
след две крачки разбрах, че корабът ми е все още там. 
Краката ми се подкосяваха, виеше ми се свят, но помня, че 
успях да се кача в кораба, да закопчая коланите и да включа 
уредите. 

Последното нещо, което помнех беше, че включих 
селектора на времевите зони. В този момент изгубих 
съзнание (34). 

Въжетата, прикрепящи кораба върху талигата, бяха 


развързани и с помощта на дървени колела започнаха да 
го преместват на пода. Точно в този миг някъде наблизо 
се чу силен взрив, последван от дълъг тътен. Небето над 
верандата побеля, после стана жълто. От улиците се 
разнесоха викове и крясъци. 

Всички се втурнаха на верандата. Аз останах на мястото 
си, загледан в мазната диря, която се беше проточила по 
пода. Веднага ми стана ясно какво се е случило. Ако огънят 
тръгнеше по дирята, всеки момент щеше да стигне до 
храма. Стане ли това, край с кораба и с всички, които са в 
храма. 

Нищо не се случи. Дирята от гориво навярно е била 
прекъсната някъде по пътя. Погледнах към верандата. От 
жълто небето беше станало тъмночервено. Видях как над 
някои от сградите се издигат пламъци и в храма нахлу 
миризма на дим. Рим гореше! 

Никой не гледаше нито към мен, нито към кораба. 
покатерих се в херметичеката камера, седнах пред 
контролното табло и завързах предпазните колани. 

Включих уредите и първата ми работа беше да проверя 
резервоарите. Единият беше празен, а в другия горивото не 
бе повече от една четвърт. Сигурно и двата резервоара бяха 
пробити, а навярно и в момента запасът ми продължава да 
намалява. Поисках от компютъра справка за повредата. 

Две секции от резервоара, в който все още имаше 
гориво, не бяха засегнати, следователно оттам не можеше 
да изтече гориво. Имаше достатъчно, колкото да излетя. 

Включих селектора на времевите зони и видеоекрана. На 
екрана видях, че огънят в града се разпростира. 
Изсъхналите от горещото римско лято дървета го пренасяха 
от сграда на сграда. 


Святкащите числа на селектора на времевите зони 
спряха. Погледнах за последен път Рим и направих своя 
избор. 

Вратата на магазина беше със секретна ключалка. 
Отворих я и погледнах на улицата. Докъдето стига погледът, 
беше безлюдно. Проверих дали вратата няма да се хлопне 
зад гърба ми и поех по тротоара. 

В далечината чух бръмчене на кола, но все още не я 
виждах. Изведнъж се появи от ъгъла, нагоре по улицата. 
Беше голяма, черна и някакси квадратна на вид. Приличаше 
ми на кола от стар гангстерски филм. 

Колата направи забой и се насочи право към мен. Ако се 
върнех в магазина за химическо чистене, със сигурност 
щяха да ме забележат. Скрих се в съседния вход, очаквайки 
колата да отмине. 

Вместо това чух как съвсем наблизо изскърцват спирачки 
и гуми. Надникнах от входа и видях, че колата се беше 
качила на тротоара и спряла точно пред магазина за 
химическо чистене. 

Някой свали задния прозорец на колата откъм моята 
страна и метна нещо навън. Чух шум от строшени стъкла. 
Отново изсвистяха гуми и колата шумно потегли нагоре по 
улицата. 

Не знаех какво става, но нещо ми подсказа да стоя там, 


където си бях. Последва силен взрив и парченца стъкло се 
посипаха по пътя. Само след миг се чу друг, още по-силен 
взрив, който счупи всички прозорци на отсрещната страна 
на улицата. Знаех от какво е втората експлозия! 

След като бях успял да избягам и от лъвовете, и от един 
умопобъркан император, сега се  оказваше. че съм 
попаднал в центъра на чикагските гангстерски войни. И ако 
това не е лош късмет! Годината бе 1929-а и повечето от 
участниците в проекта „ПВП” още не бяха родени. Ако чаках 
да дойде моето време, щях да остарея много, а и щеше да 
се наложи да си намеря начин за препитание. 

Но имаше едно нещо, което умеех да правя добре - да 
предсказвам бъдешето! 

Когато дойдох на себе си, видях на видеоекрана, че 
корабът се движи не през времето, а през пространството - 
някъде над Рим! 

Може би бях натиснал селектора на времевите зони, 
преди да е спрял, но не можех да си обясня как корабът е 
излязъл от клетката на лъвовете, без да се взриви. 
Римляните сигурно бяха започнали да копаят в клетката, а аз 
бях довършил работата им! Поисках от компютъра сведения 
за повредите. 

ПРЕДНИЯТ РЕЗЕРВОАР - ИЗГУБЕН. ЛЕКА ПОВРЕДА В 
АПАРАТУРАТА ЗА ПРИЗЕМЯВАНЕ. 

Къде ли беше изчезнал резервоарът с близо един тон 
силно > експлозивно гориво? Отговорът се появи на 
видеоекрана. Някъде над града избухна огнен взрив и 
пламъците му потекоха като дъжд върху сградите отдолу. 
Червени и жълти петна лумнаха в мрака. Рим гореше! 

Без един резервоар бях принуден да използвам каквото 
бе останало от горивото. Трябваше да избягам във 
времето. 

Сега снегът валеше по-слабо. Облякох всичко, което би 
могло да ме стопли, и излязох навън. 

Никога не ми е било по-студено, макар че вървях бързо. 
Току-що навалелият сняг беше мек и пухкав. Често затъвах 
до колене. Близо час бавно се спусках по хълма. Стигнах до 
долината в подножието и започнах да се катеря нагоре. 

Постройката на планинския склон все още ми се 
виждаше много далече. Снегът отново се усилваше и скоро 
видимостта съвсем намаля. Изкачвах се слепешката, но 
знаех, че трябва да продължа. 

Много пъти ми се прииска да спра и да си почина, но 
знаех, че отпусна ли се веднъж в снега, вече нямаше да 
стана. Започнах сам да си говоря: „Още една крачка, трябва 
да направиш още една крачка.” 

Бях загубил всякаква представа за времето. Мозъкът ми 
се замъгли и вече сякаш нищо нямаше значение. 

Почти се бях предал на смъртта, когато през пелената 
сняг съзрях нещо черно пред себе си. Едва чувствах краката 
си, но с цялата си воля успях да продължа. 

Озовах се пред голяма дървена порта. Вградена в 
каменна стена, която се издигаше високо над мен. Стигнах 


до портата, олюлявайки се, и започнах да блъскам по нея с 
безчувствените си юмруци. Портата поглъщаше безмълвно 
ударите на премръзналите ми ръце. 

Огледах се за камък или нещо по-твърдо, но всичко 
наоколо бе покрито със сняг. Ако вътре имаше хора, как 
щях да ги накарам да ме чуят? 

Облегнах се на портата, за да се прикрия малко от вятъра. 
Мислех си, че това е краят, когато забелязах едно въже, 
което висеше точно над главата ми. 

Хванах го с две ръце и го дръпнах. Някъде над мен чух 
глух звън на камбана. Продължих да дърпам въжето, 
докато силите ме напуснаха и се свлякох на колене (27). 

Първото нещо, което видях на видеоекрана, приличаше 
на някакви думи! Изглеждаха доста неясни, затова се 
опитах да ги фокусирам чрез видеокамерата. Разчетох 
думите едва след като разбрах, че са написани отзад 
напред: „Магазин за химическо чистене - Карло”. 

Изписани бяха на витрината, а корабът, в който се 
намирах, беше вътре в магазина! Използвах камерата, за да 
огледам отсрещната страна на улицата. На една витрина 
пишеше „Дрогерия и сладолед”. Това беше Америка, но в 
коя година? 

Магазинът явно беше затворен. Прецених, че е 
безопасно да изляза от кораба. 

Не само, че магазинът беше затворен, но по улицата не 
се виждаха нито хора, нито автомобили. Може би беше 
неделя или пък ранна лятна утрин. Реших да огледам 
магазина, за да разбера, ако мога, в коя година съм 
попаднал. 


Покрай стените висяха закачалки с костюми и рокли. 
Съдейки по модата, реших, че се намирам някъде през 
1920-те години. Тогава на стената видях календар. Годината 
беше 1929-а. Календарът беше рекламен на чикагската 
компания за опаковане на месо „Лейк Шор”. 

1929 година беше твърде отдалечена от моето време, за 
да приключа пътешествието си тук, но бях прекалено 
уморен и се нуждаех от малко почивка. 

Не можех да спя в кораба. Рано или късно някой щеше да 
мине покрай магазина и да види през витрината Машината 
на времето! В магазина бе горещо и задушно. Щях да се 
почувствам по-добре, ако се поразтъпчех на чист въздух. 
Все още не виждах никой по улицата. Дали да не изляза 
навън само за няколко минути (33)? Единствената друга 
възможност беше да се кача на кораба и да видя къде ще 
ме отведе. 

Корабът ми се приземи в град Флоренция точно преди 
три месеца. Скрит е на сигурно място и ако някога успея да 
получа нужното ми гориво, ще полети отново. 

Това няма да е лесно. Много от нещата, които са ми 
необходими, ще бъдат открити едва през следващите 500 
години. 

Все пак тая една надежда. Съдбата ме ощастливи да се 


сприятеля с единствения човек, живеещ в това време, който 
би могъл да ми помогне. Това е великият художник, учен и 
изобретател Леонардо да Винчи. 

Леонардо не знае, че идвам от бъдещето. Един ден ще 
му кажа, но засега е по-добре да мисли, че съм дошъл от 
далечна страна. Той вече узна, че аз мога да му обясня 
много научни загадки и че по време на пътешествията си 
съм видял доста странни неща. От всичко най-много обича 
да разговаряме, по-някога часове наред, и изглежда не 
отделя много време за рисуване. 

Платното върху което работеше, когато пристигнах, се 
нарича „Поклонението на влъхвите” и още е недовършено. 

Днес му разказах за машини, които могат да летят във 
въздуха като птици и за лодки, плаващи под водата. Той си 
води бележки и скицира, а неясните му представи за 
самолет и за подводница са запечатани в едва разгадаеми 
рисунки. 

Виждам, че се нуждае от допълнителни обяснения. Все 
още не може да разбере как е възможно самолетът да лети, 
без да размахва криле. На мен пък много ми харесва 
неговата подводница с двете редици гребла, промушени 
през дупки отстрани! 

Иска ми се да му каже, че много от бележките и 
картините му ще оцелеят до моето време дори и аз да не се 
върна, но мисля, че не е достатъчно подготвен, за да 
разбере теорията за пътуването във времето. 

Все още искам да се върна в моето време и ще продължа 
опитите си да направя гориво за моя кораб. Ако не успея, 
ще трябва да се утеша с факта, че поне малка частица от 
мен ще оцелее - в картините на Леонардо. 


